Есбол (Махамбет ауданы)

Есбол — Атырау облысы Махамбет ауданы, Есбол ауылдық округі құрамындағы ауыл.

 Географиялық орны 
Аудан орталығы – Махамбет ауылынан солтүстік-шығысқа қарай 3 км-дей жерде, Жайық өзенінің сол жақ жағалауында Атырау—Индер тас жолының бойында орналасқан.

 Халқы   
1989 жылы елді мекенде 645 адам тұрған.1989 жылғы Қазақ КСР бойынша Бүкілодақтық халық санағының қорытындылары. 3 том 1999 жылы тұрғындар саны 733 адам (373 ер адам және 360 әйел адам) болса, 2009 жылы 761 адамды (384 ер адам және 377 әйел адам) құрады.2009 жылғы Қазақстан Республикасы халқының Ұлттық санағының қорытындылары. Астана 2011. 1 том 

2021 жылғы санақ қорытындысы бойынша 668 адамды (343 ер адам және 325 әйел адам) құрады.2021 жылғы ұлттық халық санағының қорытындылары

 Мәдени-әлеуметтік мекемелері 
 Есбол орта мектебі — 1931-32 жылдан Есбол жеті жылдық мектебі, 1972-73 оқу жылында Есбол сегізжылдық мектебі болып қайта құрылды. 1957 жылы Қызылүй орта мектебі көшіп келіп, мектеп үйі 1929 салынған аурухана үйіне көшті. 1969 жылы мектепке Фурманов есімі берілді. 1995-1996 оқу жылында Есбол сегізжылдық мектебіне Есбол орта мектебі мәртебесі берілді. 2001 ж. екі қатарлы 250 орындық мектеп үйі салынып пайдалануға берілді.Білім ұясының тарихы 
 "Айгүл" бөбекжай-бақшасы — ең алғашқы табаны 1957 жылдың маусым айында құрылды. Бөбекжайдың алғашқы атауы Есбол балабақшасы болды. Балабақша алғаш 5 балалық болып ашылды. 1957 жылы Есбол ауылындағы аурухана Бақсай ауданының орталығына көшіріліп, сол жерден бір бөлмесі балабақшаға берілген. Кейіннен аурухана орны Д.Фурманов орта мектебіне беріліп, Есбол балабақшасы 1958 жылы басқа мекенжайға көшірілді. 1960 жылы бала санының көбеюіне орай кеңейтілген жерге көшірілді. 1986 жылғы қаңтар айында Есбол балабақшасы екі пәтерлік тұрғын үйге көшірілді.  1999 жылы Есбол балабақшасы атауы «Айгүл» балабақшасы болып өзгертілді. 2016 жылдың қаңтар айынан бастап «Айгүл» балабақшасы атауы «Айгүл» бөбекжайы болып өзгертілді.Балабақша тарихы 
 Есбол ауылдық клубы

 Елді мекендегі көшелер 
 Абай көшесі
 Әйтеке би көшесі
 Исатай көшесі
 Махамбет көшесі
 Төле би көшесі

 Дереккөздер 



Санат:Махамбет ауданы елді мекендері